open-index/open-wikipedia-markdown huggingface dataset:
வி.கே.என். மேனன் உள்விளையாட்டரங்கம்

**வி.கே.என். மேனன் உள் விளையாட்டரங்கம்** *(VKN Menon Indoor Stadium)* என்பது இந்தியாவின் கேரளா மாநிலத்தில் உள்ள திருச்சூர் நகரில் இருக்கும் ஒரு உள் விளையாட்டு அரங்கமாகும். கேரள மாநில விளையாட்டு ஆட்சிக்குழுவிற்குச்  சொந்தமான இவ்வரங்கம் இறகுப்பந்து, யுடோ மற்றும் பளு தூக்குதல் போன்ற விளையாட்டுகளுக்குப் பயன்படுத்தப்படுகிறது. 35 ஆவது தேசிய விளையாட்டுப் போட்டிகளுக்காக இவ்வரங்கம் முழுமையாக தயாரிக்கப்பட்டு அர்ப்பணிக்கப்பட்டது. மேப்பிள் மரத்தாலான தரைப்பரப்பு, மேம்படுத்தப்பட்ட ஒலியியல் வசதிகள், கொண்ட பத்து ஆடுகளங்கள் இங்கு உள்ளன. இவை தவிர குளிரூட்டப்பட்ட மண்டபம் மற்றும் நவீன அரங்க  விளக்குகள் வசதியும் இங்கு ஏற்படுத்தப்பட்டுள்ளன.

## மேற்கோள்கள்

பகுப்பு:இந்திய விளையாட்டரங்குகள்
பகுப்பு:கேரளத்தில் விளையாட்டு
பேர்லிங்டன் நகரியம்

**பேர்லிங்டன் நகரியம்** 
( Burlington Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு நகரியம் ஆகும்.

## பரப்பளவு
2010இன் மதிப்பீட்டின் அடிப்படையில் இது 13.98 சதுர கிலோ மீற்றர் பரப்பளவைக் கொண்டுள்ளது. இதில் 13.42 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.56 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 22594 ஆகும். பேர்லிங்டன் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  1684.2 குடிமக்கள் ஆகும்.

## மேற்கோள்கள்

பகுப்பு:பேர்லிங்டன் மாவட்ட நகரங்கள்
கே. ஆர். பெரியகருப்பன்

**கே. ஆர். பெரியகருப்பன்** (K.R.Periyakaruppan) என்பவர் ஒரு தமிழக அரசியல்வாதியும், தமிழக இந்து அறநிலையத்துறை மற்றும் ஊரக வளர்ச்சித் துறை முன்னாள் அமைச்சரும், தற்போதைய கூட்டுறவு அமைச்சருமாவார். இவர் அரளிக்கோட்டையில் 30-திசம்பர்-1959இல் பிறந்தவர். இளநிலை பட்டமாக வணிகம் மற்றும் சட்டம் படித்தவர். இவர் தமிழக சட்டமன்றத்திற்கு  திருப்பத்தூர் சட்டப் பேரவைத் தொகுதியிலிருந்து 2006ஆம் ஆண்டு தி.மு.க சார்பில் தேர்ந்தெடுக்கப்பட்டவர். பின்னர் தமிழக இந்து அறநிலையத்துறை அமைச்சராக நியமிக்கபட்டார்.

## தமிழக சட்டமன்றத்தேர்தல் 2021
தமிழக 16-ஆவது சட்டமன்றத்திற்கு ஏப்ரல் 6, 2021 அன்று நடைபெற்ற தேர்தலில், சிவகங்கை மாவட்டம், திருப்பத்தூர் சட்டமன்றத் தேர்தலில் திராவிட முன்னேற்றக் கழக வேட்பாளராகப் போட்டியிட்டு 103682 வாக்குகள் பெற்று வெற்றிபெற்றார். இதனையடுத்து 7 மே, 2021 அன்று பதவி ஏற்ற தமிழக அமைச்சரவையில் ஊரக வளர்ச்சி (ஊரக வளர்ச்சி, ஊராட்சிகள் மற்றும் ஊராட்சி ஒன்றியங்கள், வறுமை ஒழிப்புத் திட்டங்கள், ஊரகக் கடன்கள்) அமைச்சராகப் பதவியேற்றார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:சிவகங்கை மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
தண்டுக்கீரை

**தண்டுக்கீரை** (Amaranthus tricolor) கீரைக் குடும்பத்தைச் சேர்ந்தது ஆகும். செழிப்பான பகுதிகளில் ஓர் ஆள் உயரம் வரை வளரக் கூடியது.  தண்டுக்கீரை ஆறு மாதங்கள் வரை வளரக் கூடியது.  ஆனால், 100 முதல் 120 நாட்களுக்குள் இந்தக் கீரையை அறுவடை செய்து சமைக்கும் போதுதான் தண்டுகள் நார் இல்லாமல் இளசாகவும், உண்ணுவதற்குச் சுவையாகவும் இருக்கும்.  முதிர்ந்த கீரையில் மிக அதிக அளவிலான எாிபொருள் கிடைக்கிறது. தண்டுக்கீரையைப் பருப்பு வகைகளோடு அவியல், மசியல், பொறியல் போன்ற பல விதங்களாக தயார் செய்தும் உண்ணலாம்.

## சத்துக்கள்
தண்டுக்கீரையில் வைட்டமின் ஏ மற்றும் சி, பாஸ்பரஸ், கால்சியம், இரும்பு ஆகிய தாதுப்பொருல்கள் அதிக அளவில் இருக்கின்றன.  இதில் தாமிரச்சத்து, மணிச்சத்து, மாவுச்சத்து, கொழுப்புச்சத்து, நார்ச்சத்து, தயமின், ரிபோஃப்ளேவின், நிகோடினிக் அமிலம், ஆக்சாலிக் அமிலம், புரதம், தாது உப்புக்கள், மெக்னீசியம், சோடியம், பொட்டாசியம், கந்தகம், குளோாின் போன்ற சத்துக்களும் அடங்கியுள்ளன.

## மேற்கோள்கள்

பகுப்பு:கீரைகள்
பகுப்பு:தண்டுக் காய்கறிகள்
ஜிபனிக்கா

**ஜிபனிக்கா** (gibanica) (, ) என்பது சேர்பியா நாட்டில் காணப்படும் பாரம்பரிய பேஸ்ரி உணவு வகையாகும். இது பால்கன் குடாவில் காணப்படும் உணவுவகைகளுள் இதுவே பிரசித்தமானது. இது வெண் பாலாடைக்கட்டி மற்றும் முட்டையினைக் கொண்டு செய்யப்படுகின்றது. இவ்வுணவை இனிப்புடையதாகவோ உறைப்பானதாகவோ செய்கின்றனர். அத்துடன் பல அடுக்குக்களைக் கொண்ட கேக் வகை போன்றும் ஜிபனிக்கா செய்யப்படுகின்றது. பொதுவாக இது காலை உணவாக எடுக்கப்படுகின்றது. இதனை சாதாரண யோக்கட்டுடனும் அல்லது கெபிர் (Kefir) எனப்படும் பாற்பானத்துடனும் சேர்த்து உண்ணப்படுகின்றது. நத்தார், உயிர்த்த ஞாயிறு  போன்ற பண்டிகை நாட்களில் இவ்வுணவு அதிகமாக மக்களால் கொள்வனவு செய்யப்படுகின்றது.

## மேற்கோள்கள்

பகுப்பு:உணவுகள்
திருநெல்வேலி பாறைப்பல்லி

**பாறைப் பல்லி** (*Hemidactylus acanthopholis*-கெமிடாக்டைலசு அகாந்தோபோலிசு) என்ற பல்லி *கெமிடாக்டைலசு* பேரினத்தைச் சார்ந்த உயிரினம் ஆகும். இப்பல்லிகள் இந்தியாவில் தமிழ்நாடு மாநிலத்தில் தென்காசி மாவட்டத்தில் மேற்கு தொடர்ச்சி மலைப்பகுதியில் காணப்படுகிறது. காவி நிறமுடைய இந்த பல்லி 20 முதல் 23 சென்டி மீட்டர்கள் வளரக்கூடியது. ஆனால் இதன் பின்பகுதி கருப்பு நிறக்கோடுகளைக் கொண்டுள்ளது. இதன் மேல்புறத்தில் திட்டுத்திட்டான பாலுண்ணிகளைக் கொண்டு காணப்படுகிறது.

## மேற்கோள்கள்

பகுப்பு:இந்திய ஊர்வன
பகுப்பு:இந்திய உயிரினங்கள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:கெமிடாக்டைலசு
சி. பொன்னையன்

**சி. பொன்னையன்** (*C. Ponnaiyan*) என்பவர் இந்திய அரசியல்வாதியும் தமிழ்நாடு மேனாள் அமைச்சரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் நிறுவன உறுப்பினர்களில் ஒருவர். பொன்னையன், 1977, 1980, 1984 மற்றும் 2001 ஆகிய ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் திருச்செங்கோடு சட்டமன்றத் தொகுதியில் போட்டியிட்டு தமிழ்நாடு சட்டமன்றத்தின் உறுப்பினர் ஆனார். இவர், 2003 முதல் 2006 வரை அதிமுகவின் தலைமைக் கழகத் தலைவராகப் பணியாற்றினார்.

பொன்னையன் வழக்கறிஞராக தனது தொழில்முறை வாழ்க்கையைத் தொடங்கினார். அறிஞர் அண்ணா, தந்தை பெரியார் ஆகியோரின் சித்தாந்தங்களால் கவரப்பட்டு, சிறு வயதிலேயே பொது வாழ்வில் ஈடுபட்டலானார்ர். நிதி, கல்வி, தொழில், வேளாண்மை, கூட்டுறவு, நெடுஞ்சாலைகள், போக்குவரத்து, சட்டம் மற்றும் தகவல் தொழில்நுட்பத்துறை அமைச்சராகவும் பணியாற்றியுள்ளார். இவர் தமிழக முன்னாள் முதல்வர் எம். ஜி. ஆரின் நெருங்கிய நம்பிக்கைக்குரியவராக இருந்தார். முன்னாள் முதல்வர் ஜெ. ஜெயலலிதாவின் அமைச்சரவையில் நிதி அமைச்சராகவும் பணியாற்றினார்.

## இளமை
பொன்னையன், சின்னக்குட்டி கவுண்டர் மற்றும் நல்லமாள் இணையரின் மகனாகத் திருச்செங்கோட்டில் விவசாயக் குடும்பத்தில் 1942ஆம் பிறந்தார். இவர், திருச்செங்கோட்டில் ஆண்கள் உயர்நிலைப் பள்ளியில் பள்ளிப் படிப்பை முடித்தார். பின்னர் கல்லூரிக் கல்வியில் இளநிலை வணிகவியல் பாடத்தினை திருச்சிராப்பள்ளியிலுள்ள ஜமால் முகமது கல்லூரியிலும் சட்டப் படிப்பினை சென்னை சட்டக் கல்லூரியிலும் முடித்தார்.

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:நாமக்கல் மாவட்ட மக்கள்
பகுப்பு:தமிழ்நாடு கல்வி அமைச்சர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
கா. இராமச்சந்திரன்

**கா. இராமச்சந்திரன் (K. Ramachandran** பிறப்பு 9 ஆகத்து 1951) என்பவர் ஒரு தமிழக அரசியல்வாதி மற்றும் தமிழக காதித்துறை முன்னாள் அமைச்சராவாரும். தற்போதைய  தமிழக வனத்துறை அமைச்சசருமாவார். இவர் குன்னூரில் பிறந்து பள்ளிப் படிப்பை முடித்தவர்.

இவர் தமிழக சட்டமன்றத்துக்கு தி.மு.க. சார்பில் கூடலூர் தொகுதியில் இருந்து 2006 சட்டசபை தேர்தலில் தேர்ந்தெடுக்கப்பட்டார். அப்போது தமிழ்நாடு காதித்துறை அமைச்சராக பொறுப்பு வகித்தார்.

2011 இல் குன்னூர் தொகுதியின் சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் குன்னூர் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக வனத்துறை அமைச்சசராக பதவியேற்றார்.
## மேற்கோள்கள்

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:நீலகிரி மாவட்ட மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வெள்ளி சயனேட்டு

**வெள்ளி சயனேட்டு** *(Silver cyanate)* என்பது AgOCN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளி தனிமத்தின் சயனேட்டு உப்பான இச்சேர்மத்தை,  பொட்டாசியம் சயனேட்டு அல்லது யூரியாவுடன் வெள்ளி நைட்ரேட்டு உப்பைச் சேர்த்து வினைபுரியச் செய்து தயாரிக்கிறார்கள்

:AgNO3 + KOCN ---> AgOCN  + KNO3
 
:AgNO3 + H2NC(O){-}NH2 ----> AgOCN + NH4NO3

இலேசான மஞ்சள் கலந்த பழுப்பு நிறத்திலிருந்து சாம்பல் நிறமாக வெள்ளி சயனேட்டு காணப்படுகிறது. P21/m என்ற இடக்குழுவுடன் a = 547.3 பைக்கோ மீட்டர்,  b = 637.2 பைக்கோ மீட்டர்  c = 341.6 பைக்கோ மீட்டர் மற்றும் β = 91° என்ற அளபுருக்களுடன் ஒற்றைச் சாய்வு படிக வடிவத்தில் இச்சேர்மம் படிகமாகிறது.நைட்ரிக் அமிலத்துடன் வெள்ளி சயனேட்டு வினை புரிந்து அமோனியம் நைட்ரேட்டு மற்றும் கார்பன் டை ஆக்சைடு முதலிய சேர்மங்கள் உருவாகின்றன

:AgOCN + 2HNO3 + H2O 
:AgNO3 + CO2+NH4NO3.

## மேற்கோள்கள்

பகுப்பு:வெள்ளி சேர்மங்கள்
பகுப்பு:சயனேட்டுகள்
ஊர் (கண்டம்)

**ஊர்** (*Ur*) பழம்பாறை பேரூழிக் காலத்தில் 3000 மில்லியன் ஆண்டுகளுக்கு முன்னர் உருவான மீப்பெரும் கண்டம் ஆகும்; இதுவே புவியின் மிகப்பழமையான கண்டமாகக் கருதப்படுகின்றது.  ஆர்க்டிக்காவைவிட அரை பில்லியன் ஆண்டுகள் முன்னதாகத் தோன்றியுள்ளது. ஆனால் மற்றொரு மீப்பெரும் கண்டமான வால்பரா இதற்கு முன்னதாக, 3600/3100 மில்லியன் ஆண்டுகளுக்கு முன்னதாக, உருவாகியிருக்கலாம் என சிலர் கருதுகின்றனர்.

1000 பில்லியன் ஆண்டுகளுக்கு முன்னால் இது நெனாவுடனும்  அட்லாண்டிக்காவுடனும் இணைந்து ரோடீனியா மீப்பெரும் கண்டமாக உருவானது. ஓர் பிரிபடாத நிலப்பகுதியாக  இருந்து வந்த ஊர் பாஞ்சியா லோரேசியாவாகவும் கோண்டுவானாவாகவும் உடைந்தபோது இதுவும் பிரிபட்டது.
## உருவாக்கமும் பிளவுபடலும்
ஊர் கண்டத்து பாறைகள் தற்கால ஆப்பிரிக்கா, ஆஸ்திரலேசியா, இந்தியத் துணைக்கண்டம் என்ற இந்த முன்று நிலப்பகுதிகளின் அங்கங்களாக உள்ளன.

ஊர் உருவான காலத்தில் புவிப்பரப்பில் இருந்த ஒரே கண்டமாக அது இருந்திருக்கலாம்; தற்கால ஆஸ்திரலேசியாவை விட சிறியதாக இருந்திருக்கலாம் என்றாலும் இது ஒரு மீப்பெருங்கண்டமாக கருதப்படுகின்றது. புவிப்பரப்பில் ஊர் ஒரே கண்டமாக இருந்தபோது மற்ற நிலப்பகுதிகள் சிறுசிறு பாறைத் தீவுகளாக இருந்திருக்கலாம். எனவே இவை கண்டங்களாகக் கருதப்படவில்லை.
## காலக்கோடு

* ~3.1 பில்லியன் ஆண்டுகளுக்கு முன்னர், புவியின் மீதான ஒரே கண்டமாக ஊர் உருவானது.
* ~2.8 பில்லியன் ஆண்டுகளுக்கு முன்னர், கேனோர்லாந்து என்ற மீப்பெருங்கண்டத்தின் அங்கமாக ஊர் இருந்தது.
* ~2 பில்லியன் ஆண்டுகளுக்கு முன்னர், கொலம்பியாவின் அங்கமாக ஊர் இருந்தது.
* ~1 பில்லியன் ஆண்டுகளுக்கு முன்னர், ரோடீனியா என்ற மீப்பெருங்கண்டத்தின் அங்கமாக ஊர் இருந்தது.
* ~550 மில்லியன் ஆண்டுகளுக்கு முன்னர், பனோசியா என்ற மீப்பெருங்கண்டத்தின் அங்கமாக ஊர் இருந்தது.
* ~300 மில்லியன் ஆண்டுகளுக்கு முன்னர் பாஞ்சியா என்ற மீப்பெருங்கண்டத்தின் அங்கமாக ஊர் இருந்தது.
* ~208 மில்லியன் ஆண்டுகளுக்கு முன்னர் ஊர் பாஞ்சியாவில் இருந்து கோண்டுவானாவின் அங்கங்களாக பிரிந்தது.
* ~66 மில்லியன் ஆண்டுகளுக்கு முன்னர் ஊரின் ஆப்பிரிக்கப் பகுதி ஊரின் இந்திய துணைக்கண்டத்தின் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் தென் அமெரிக்கப் பகுதி ஊரின் அண்டார்டிகப் பகுதியில் இருந்து இறு பகுதிகளின் அங்கமாக பிரிந்தது மற்றும் ஊரின் ஆஸ்திரேலேசியப் பகுதியும் இதில் இருந்து பிரிந்து சென்றது.
* ~இன்று, ஊர் ஆஸ்திரலேசியா மற்றும் ஆப்பிரிக்கா மற்றும் அந்தாட்டிக்கா மற்றும் தென் அமெரிக்கா மற்றும் இந்தியத் துணைக்கண்டம் என இந்த அனைத்து கண்டங்களின் அங்கமாகும்.

## மேற்சான்றுகள்

## உசாத்துணைகள்
* 
* 
## வெளி இணைப்புகள்
* 

பகுப்பு:மீப்பெரும் கண்டங்கள்
ஆம்பூர் முற்றுகை

**ஆம்பூர் முற்றுகை**  *(Siege of Ambur)* என்பது முதலாம் ஆங்கிலேய மைசூர் போர் நிகழ்ந்த காலத்தில், 1767 ஆம் ஆண்டு  நவம்பர் மாதம் 10 ஆம் தேதி முதல்  - திசம்பர் 7 ஆம் தேதி வரை தென்னிந்திய நகரமான  ஆம்பூர் நகரத்திற்கு எதிராக ஐதர் அலியின் தலைமையில் மேற்கொள்ளப்பட்ட ஒரு முற்றுகைப் போராகும். மைசூர் மற்றும் ஐதராபாத்து படைகள் இணைந்து ஐதர் அலியின் தலைமையில் இம்முற்றுகைப் போரில் பங்கேற்றன. பிரித்தானிய கிழக்கிந்தியக் கம்பெனியின் கேப்டன் கால்வெர்ட் உள்ளூர் படையினரின் உதவியுடன் ஒரு சிறிய படை மூலம் முற்றுகைப் படையினரை எதிர்கொண்டு ஆம்பூர் நகரத்தை வெற்றிகரமாக பாதுகாத்துக் கொண்டார்.

## மேற்கோள்கள்

* ''Illustrated Naval and Military Magazine'', Volume 1

பகுப்பு:தமிழகப் போர்கள்
எத்தில்வனில்லின்

**எத்தில்வனில்லின்** *(Ethylvanillin)* என்பது C2H5O)(HO)C6H3CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்த நிறமற்ற திண்மம் ஒரு பென்சீன் வளையத்தைப் பெற்றுள்ளது. இவ்வளையத்தின் 4, 3 மற்றும் 1 என எண்ணிடப்பட்ட நிலைகளில் முறையே ஐதராக்சைல் குழு, ஈதாக்சி குழு மற்றும் பார்மைல் குழு முதலியன இடம் பெற்றுள்ளன.

## தயாரிப்பு

எத்தில்வனில்லின் ஒரு செயற்கை மூலக்கூறாகும். இயற்கையில் இது கிடைப்பதில்லை. கேட்டெகால் சேர்மத்திலிருந்து சில படிநிலை வினைகள் வழியாக இச்சேர்மம் தயாரிக்கப்படுகிறது. முதல் படிநிலையில் கேட்டெகால் எத்திலேற்றம் செய்யப்பட்டு கியுதால் எனப்படும் 2-ஈத்தாக்சி பீனால் தயாரிக்கப்படுகிறது (**1**). இந்த ஈதர் சேர்மம் கிளையாக்சாலிக் அமிலம் சேர்க்கப்பட்டு மாண்டெலிக் அமில வழிப்பொருளாகச் சுருக்கப்படுகிறது(**2**). பின்னர் இவ்வழிப்பொருள் ஆக்சிசனேற்றம் மற்றும் கார்பாக்சில் குழு நீக்கவினைகள் மூலமாக எத்தில்வனில்லின் தயாரிக்கப்படுகிறது

:.
 
## பயன்பாடுகள்

ஒரு சுவையூட்டியாக, எத்தில்வனில்லின் வனில்லினை விட மூன்று மடங்கு ஆற்றல் வாய்ந்ததாகும். சாக்கலேட்டு தயாரிப்பில் இச்சேர்மம் பயன்படுத்தப்படுகிறது.

மூலக்கூறு வடிவமைப்பு மற்றும் நுகர்வு கலை அழகியல் ஆகியவிரு துறைகளிலும் இம்மூலக்கூறு ஒரு புரட்சியை உண்டாக்கியது எனலாம். 1889 ஆம் ஆண்டில் முதன்முதலாக யிக்கி என்ற ஒருவகை நறுமணப்பொருளில் கலைஞர் எய்மெ குயுர்லியன் இச்செயற்கை மூலக்கூறைப் பயன்படுத்தினார். இயற்கை பொருட்களின் வரம்புகளில் கட்டுண்டு கிடந்த நறுமணப்பொருள்  கலைஞர்கள் அதிலிருந்து விடுதலை பெற்றனர். 

## மேற்கோள்கள்

பகுப்பு:சுவைமணங்கள்
பகுப்பு:ஐதராக்சிபென்சால்டிகைடுகள்
சினாப்சாட்

**சினாப்சாட்** (Snapchat) ஒரு மொபைல் தொலைபேசி செயலி. இம் மென்பொருளால் பயனர்களால் புகைப்படங்களையும் காணொளிகளையும் நண்பர்களுக்கு அனுப்ப முடியும். அனுப்பிய படங்களும் காணொளிகளும் "ஸ்னாப்" (Snap) என்று அழைக்கப் படுகின்றன. இந்த "ஸ்னாப்"களை 10 நொடிகளுக்கு மட்டும் காண முடியும். 10 நொடிகளுக்குப் பிறகு தானாக நீக்கப்படும்.

செப்டம்பர் 2011இல் மூன்று ஸ்டான்ஃபர்ட் பல்கலைக்கழக மாணவர்கள் இந்த மென்பொருளை உருவாக்கியுள்ளனர். நவம்பர் 2015இல் ஸ்னாப்சாட் பயனர்கள் ஒரு நாளுக்கு 600 கோடி ஸ்னாப்கள் அனுப்பியுள்ளனர்.

## மேற்கோள்கள்

பகுப்பு:நகர்பேசி மென்பொருட்கள்
பகுப்பு:பல்லியக்குதள தனியுடைமை மென்பொருட்கள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
வி. இராமையா

**வி. இராமையா**  (*V. Ramaiah*)(பிறப்பு சூன் 1, 1920) என்பவர் இந்தியா விடுதலைப் போராட்ட வீரரும் தமிழக அரசியல்வாதியும் ஆவார்.

## கல்வி
புதுக்கோட்டை மாவட்டம் காட்டுப்பட்டி கிராமத்தில் பிறந்த இராமையா, மலேசியா, சிதம்பரம் அண்ணாமலைப் பல்கலைக்கழகம் மற்றும் சென்னை, இலயோலா கல்லூரியில் கல்வி பயின்றுள்ளார்.

## அரசியல் வாழ்க்கை
தமிழ்நாடு சட்டமன்றத்துக்கு இந்திய தேசிய காங்கிரஸ் வேட்டபாளராக திருமயம் தொகுதியிலிருந்து 1957 மற்றும் 1962 தேர்தல்களில் தேர்ந்தெடுக்கப்பட்டவர். இராமையா, காமராசர் மற்றும் பக்தவச்சலம் ஆட்சியில், மின்சாரத்துறை, பொதுப்பணித்துறை மற்றும் உணவுத்துறை அமைச்சராக இருந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:புதுக்கோட்டை மாவட்ட மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
ராசிக் பரீத்

**சேர் ராசிக் பரீத்** (*Sir Razik Fareed*, 29 டிசம்பர் 1893 - 23 ஆகத்து 1984), இலங்கை அரசியல்வாதியும், நிலவுடைமையாளரும் ஆவார். இவர் இலங்கையின் வணிகத்துறை அமைச்சராகவும், துணை சபாநாயகராகவும், பாக்கித்தானுக்கான இலங்கைத் தூதுவராகவும் பணியாற்றியவர்.

## வாழ்க்கைச் சுருக்கம்
ராசிக் பரீத் வாப்சி மரிக்கார் அப்துல் ரகுமான் (1868–1933) என்பவருக்குப் பிறந்தவர். கொழும்பு றோயல் கல்லூரியில் கல்வி பயின்ற ராசிக் பரீத், 1915 ஆம் ஆண்டில் இலங்கைப் பாதுகாப்புப் படையில் கோப்ரலாகப் பணியில் சேர்ந்தார். 1915 இல் இடம்பெற்ற இனக்கலவரக் காலத்தில் இராணுவ சேவையில் இருந்த இவர் 1916 இல் லெப்டினண்டாகப் பதவி உயர்வு பெற்றார். இரண்டாம் உலகப் போர்க் காலத்தில் பாதுகாப்புக் குழு உறுப்பினராகப் பணியாற்றினார்.

## அரசியலில்
ஐக்கிய தேசியக் கட்சியின் ஆரம்பகால உறுப்பினராக இணைந்த பரீத் 1930 ஆம் ஆண்டு முதல் கொழும்பு மாநகர சபை உறுப்பினராக 15 ஆண்டுகள் வரை இருந்தார். அதன் பின்னர் இலங்கை அரசாங்க சபையிலும், 1948 விடுதலைக்குப் பின்னர் மூதவை உறுப்பினராகவும் இருந்தார்.

1952, 2வது நாடாளுமன்றத் தேர்தலில் இவர்  கொழும்பு மத்தி தேர்தல் தொகுதியில் போட்டியிட்டு நாடாளுமன்றம் சென்றார். 1956 தேர்தலிலும் போட்டியிட்டு வெற்றி பெற்றார். 1960 மார்ச் தேர்தலில் போட்டியிட்டுத் தோல்வியுற்றார். பின்னர் 1960 சூலை தேர்தலில் போட்டியிட்டு மீண்டும் வெற்றி பெற்றார்.

1968 இல் பாக்கித்தானுக்கான இலங்கைத் தூதுவராக நியமிக்கப்பட்டார்.

## சமூகப் பணி
சேர் ராசிக் பரீத் கொழும்பு, பம்பலப்பிட்டியில் தனக்குச் சொந்தமான காணியில் முஸ்லிம் மகளிர் கல்லூரியை உருவாக்கினார். அகில இலங்கை சோனகர் சங்கத்தின் தலைவராகவும், முஸ்லிம் கவுன்சிலின் தலைவராகவும் இருந்து சேவையாற்றினார்.

## மேற்கோள்கள்

## வெளி இணைப்புகள்
*Great national leader 
*Articles on Sir Razik Fareed on Roots

பகுப்பு:1893 பிறப்புகள்
பகுப்பு:1984 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:சர் பட்டம் பெற்ற இலங்கையர்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கை முசுலிம்கள்
பகுப்பு:இலங்கை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
கொலம்பியா (பெருங்கண்டம்)

**கொலம்பியா** (*Columbia*) அல்லது **நுனா** (*Nuna*) அல்லது  **ஹட்சன்லாந்து** (*Hudsonland*) புவியின் பண்டைக்கால  மீப்பெருங்கண்டங்களில் ஒன்றாகும். இக்கருத்துருவை முதன்முதலில் ஜே.ஜே.டபிள்யூ. ரோஜர்சும் எம். சந்தோசும் (2002)  முன்மொழிந்தனர் இப்பெருங்கண்டம் ஏறத்தாழ 2.5 முதல் 1.6 பில்லியன் ஆண்டுகளுக்கு முன்னதாக  தொல்லுயிர்களுக்கு முன்னாடி காலத்தில் இருந்ததாக கருதப்படுகின்றது. சாவ் மற்றும் பிறர் (2002) கொலம்பியா பெருங்கண்டத்தின் சேர்க்கை புவியளாவிய  மோதல் நிகழ்வுகளாக 2.1–1.8 பில்லியன் ஆண்டுகளில்  நிகழ்ந்திருக்கக்கூடியதாக கருதுகின்றனர். 

கொலம்பியா மீப்பெருங்கண்டம் முன்னாள் கண்டங்களான லொரேன்சியா, பால்ட்டிக்கா, உக்ரானிய புவித்தட்டு, அமேசோனியப் புவித்தட்டு, ஆஸ்திரலேசியா ஆகியவற்றின் முதல்-கிரேட்டான்களைக் கொண்டு அமைந்திருந்தது; சைபீரியா, வட சீனா, தென் சீனா, கலகாரியா புவித்தட்டுக்களையும்  உள்ளடக்கியிருந்திருக்கலாம்.  

கொலம்பியா இருந்ததற்கான சான்றுகள் நிலவியல் மற்றும் தொன்மைக்காந்தத் தரவுகளைக் கொண்டு நிறுவப்படுகின்றன.
## மேற்சான்றுகள்

பகுப்பு:வரலாற்றுக் கண்டங்கள்
பகுப்பு:மீப்பெரும் கண்டங்கள்
2015 அசாம் வெள்ளம்

**2015 அசாம் வெள்ளம்** *(2015 Assam floods)*  என்பது இந்திய நாட்டின் அசாம் மாநிலத்தில் உள்ள பிரம்மபுத்திரா ஆறு மற்றும் அதன் கிளை நதிகளில் ஆகத்து மாத இறுதியில் ஏற்பட்ட வெள்ளப்பெருக்கைக் குறிக்கும். அண்டை மாநிலமான  அருணாசலப் பிரதேசத்தில் பெய்த கடும் மழை காரணமாக இவ்வெள்ளப் பெருக்கு ஏற்பட்டது. இம்மழை வெள்ளத்தால் 21 மாவட்டங்கள் பாதிப்புக்கு உள்ளாயின. 42 பேர் உயிரிழந்தனர். மற்றும்  ஆங்காங்கே பல நிலச்சரிவுகள், சாலை அடைப்புக்கள் போன்ற காரணங்களால் 1.65 மில்லியன் மக்கள் பெரிதும் பாதிக்கப்பட்டனர். இந்த வெள்ளப்பெருக்கில் மொத்தமாக 2,100 கிராமங்கள் கடும் பாதிப்புக்கு உள்ளாயின. மாநிலத்தில் உள்ள 440,000 ஏக்கர்  பரப்பளவிலான பயிர்கள் அழிந்துபோயின.

## மேற்கோள்கள்

பகுப்பு:அசாம்
அபாரிசிதஸ் மீன்

**அபாரிசிதஸ் மீன்** (அறிவியல் பெயர் : *Aborichthys*) இது ஒரு இந்தியாவின் தமிழ்நாடு மாநிலத்தில் உள்ள திருநெல்வேலி மாவட்டத்தை ஒட்டியுள்ள பகுதிகளில் காணப்படும் மீன் வகையாகும். இது பாறை லோச் (Stone loach) என்ற மீன் போல் காணப்படுகிறது. மியான்மர் நாட்டின் பகுதிகளிலும் கானப்படுகிறது.

## இனங்கள்
இவற்றில் தொடர்புடைய இனங்கள் 8 உள்ளன. அவை:
* *[[Aborichthys boutanensis]]* (McClelland, 1842) 
* *[[Aborichthys cataracta]]* Arunachalam, Raja, Malaiammal & Mayden, 2014 
* *[[Aborichthys elongatus]]* Hora, 1921
* *[[Aborichthys garoensis]]* Hora, 1925
* *[[Aborichthys rosammai]]* N. Sen, 2009
* *[[Aborichthys tikaderi]]* Barman, 1985
* *[[Aborichthys verticauda]]* Arunachalam, Raja, Malaiammal & Mayden, 2014 
* *[[Aborichthys waikhomi]]* Kosygin, 2012 

## மேற்கோள்கள்

பகுப்பு:மீன்கள்
அபாரிசிதஸ் வெர்டிகா மீன்

**அபாரிசிதஸ் வெர்டிகா மீன்**(*Aborichthys verticauda*) என்பது அக்டினோட்டெரிகீயை என்ற மீன் ஆகும். அபாரிசிதஸ் மீன் போல் இதுவும் ஒரு பேரின வகைப்பாட்டைச் சார்ந்த மீன் ஆகும். இந்த மீன் பற்றிய தடயங்கள் 1913 ஆம் ஆண்டே கண்டெடுக்கப்பட்டுள்ளன. இது அருணாச்சலபிரதேசத்தில் அமைந்துள்ள அபார் மலைப்பகுதியில் காணப்பட்டதாகக் கூறப்பட்டுள்ளது. இது மணலைப்போன்ற நிறத்தில் காணப்படுகிறது. மேலும் இது பாம்பைப்போன்று தோற்றம் கொண்டுள்ளது. இவற்றில் ஆண் மீன்களைவிட பெண் மீன்களின் உடல் பெரியதாக காணப்படும். 

## மேற்கோள்கள்

பகுப்பு:மீன்கள்
ஒளிரா மீன்

**ஒளிரா மீன்** (*Olyra (fish)*) என்ற இந்த மீன் கெளிறு வகையைச் சார்ந்த பேரின மீன் ஆகும். இதன் குடும்பம் பேக்ரிட் (Bagridae) என்பதாகும். இவை இந்தியாவின் கேரளா மாநிலத்தில் உள்ள மேற்கு தொடர்ச்சி மலை அடிவார கிராமமான கோட்டக்கல் என்ற இடத்தில் ஓடும் மணிமாலை நதியில் காணப்படுகிறது.  இந்த வகை மீன்களை வீட்டில் காட்சிக்காவும் வளர்க்கின்றனர். இவை சியாம் சண்டை மீன் (Siamese fighting fish) போன்று தனியாக வளர்க்க வேண்டும். இந்தியாவில் மட்டுமின்றி சீனா, தெற்கு ஆசியா, மற்றும் தாய்லாந்து போன்ற நாடுகளிலும் காணப்படுகிறது.

## மேற்கோள்கள்

பகுப்பு:மீன்கள்
மு. பெ. சாமிநாதன்

**மு. பெ. சாமிநாதன்** (*M. P. Saminathan*) என்பவர் தமிழக அரசியல்வாதியும், முன்னாள் நெடுஞ்சாலைத் துறை அமைச்சரும், தற்போதைய செய்தித்துறை அமைச்சரும்  ஆவார்.

## கல்வி
சாமிநாதன் ஈரோட்டில் 5 மே 1964 பிறந்தார். இவர் சொந்த ஊர் திருப்பூர் மாவட்டத்தில் உள்ள முத்தூர் ஆகும். இவர் சமூகவியலில் இளங்கலைப் படிப்பை கோயம்புத்தூர் பூ. சா. கோ. கலை அறிவியல் கல்லூரியில் முடித்துள்ளார்.

## அரசியல்
சாமிநாதன் தமிழக சட்டமன்றத்துக்கு வெள்ளகோயிலில் தொகுதியிலிருந்து மூன்று முறை (1996, 2001, 2006) தேர்ந்தெடுக்கப்பட்டார். இவர் திருப்பூர் மாவட்ட தி. மு. க செயலாளராக இருந்தார்.

இவர் முன்னாள் அமைச்சர் துரை. ராமசாமியை தோற்கடித்து தனது அரசியல் வாழ்க்கையைத் தொடங்கினார். முன்னாள் அமைச்சரை எதிர்த்து போட்டியிட்டு 1500 வாக்குகள் வித்தியாசத்தில் வெற்றி பெற்றார். அப்போது இவர் பெற்ற வாக்குகள் 33800 ஆகும். 12 மே 2006 அன்று தமிழக நெடுஞ்சாலைத் துறை அமைச்சராக நியமிக்கபட்டார்.

2021 தமிழ்நாடு சட்டமன்றத் தேர்தலில் காங்கேயம் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக செய்தித்துறை (செய்தி மற்றும் விளம்பரம், திரைப்பட தொழில்நுட்பவியல் மற்றும் திரைப்படச்சட்டம், பத்திரிகை அச்சுக்காகிதக் கட்டுப்பாடு, எழுதுபொருள் மற்றும் அச்சுத்துறை மற்றும் அரசு அச்சகம்) அமைச்சசராக பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டு அமைச்சர்கள்
பகுப்பு:1964 பிறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
டிக்கிரி பண்டா சுபசிங்க

**டி. பி. சுபசிங்க** என அழைக்கப்படும் **சுபசிங்க முதியான்சிலாகே டிக்கிரி பண்டா சுபசிங்க** (*Subasinghe Mudiyanselage Tikiri Banda Subasinghe*, 14 ஆகத்து 1913 - 1995) இலங்கையின் இடதுசாரி அரசியல்வாதி ஆவார். இவர் நாடாளுமன்றத்தின் 7வது சபாநாயகராகவும், சோவியத் ஒன்றியத்துக்கான தூதுவராகவும் பணியாற்றியவர். இவர் தொழிற்சாலைகள் மற்றும் விஞ்ஞான அலுவல்கள் அமைச்சராகவும் பணியாற்றியுள்ளார்.

சுபசிங்க லங்கா சமசமாஜக் கட்சியின் ஆரம்பகால உறுப்பினராவார். இடதுசாரிகள் இணைந்து நடத்திய சூரிய-மல் இயக்கத்தில் இணைந்து போராடியவர். சுபசிங்க லங்கா சமசமாஜக் கட்சியின் வேட்பாளராக 1947 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். மீண்டும்  1952 தேர்தலில் போட்டியிட்டு வெற்றி பெற்றார். 1956 தேர்தலில் மீண்டும் வெற்றி பெற்றார். சாலமன் பண்டாரநாயக்காவின் அமைச்சரவையில் இவர் பாதுகாப்பு, மற்றும் வெளிவிவகார அமைச்சின் நாடாளுமன்றச் செயலாளராக நியமிக்கப்பட்டார். மார்ச் 1960 தேர்தலில் கட்டுகம்பொலை தேர்தல் தொகுதியில் ஐக்கிய தேசியக் கட்சியின் சார்பில் போட்டியிட்டு வெற்றி பெற்றதை அடுத்து, நாடாளுமன்ற சபாநாயகராக நியமிக்கப்பட்டார். நான்கு மாதங்களின் பின்னர் நடைபெற்ற சூலை 1960 தேர்தலில் போட்டியிட்டுத் தோல்வியடைந்தார். 1961 ஆம் ஆண்டில் இவர் சோவியத் ஒன்றியத்துக்கான தூதுவராக நியமிக்கப்பட்டார். 1965 தேர்தலில் மீண்டும் போட்டியிட்டு வெற்றி பெற்றார். 1970 தேர்தலில் இலங்கை சுதந்திரக் கட்சியின் வேட்பாளராகப் போட்டியிட்டு வெற்றி பெற்றார். 1977 தேர்தலில் போட்டியிட்டுப் பெரும் தோல்வியடைந்தார்.

## மேற்கோள்கள்

## வெளி இணைப்புகள்
*Subasinghe, Subasinghe Mudiyanselage Tikiri Banda
*Speaker of the Parliament

பகுப்பு:1913 பிறப்புகள்
பகுப்பு:1995 இறப்புகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கை நாடாளுமன்ற சபாநாயகர்கள்
பகுப்பு:இலங்கை அமைச்சர்கள்
பகுப்பு:இலங்கை இடதுசாரிகள்
பகுப்பு:சிங்கள அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பல்மேரா, நியூ செர்சி

thumb | வலது | புரோட் வீதி, பல்மேரா
**பல்மேரா** ( Palmyra) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்லிங்டன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 2.55 சதுர கிலோ மீற்றர் பரப்பளவைக் கொண்டுள்ளது. இதில் 1.86 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.69 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,398 ஆகும். பல்மேரா பிரதேசத்தின் மக்கள் தொகை அடர்த்தி ஒரு கிலோ மீற்றருக்கு  3,968.4 குடிமக்கள் ஆகும். 

## மேற்கோள்கள்

பகுப்பு:பேர்லிங்டன் மாவட்ட நகரங்கள்
கல் குறவை மீன்

**கல் குறவை மீன்** (*Garra palaruvica*) என்பது அக்டினோட்டெரிகீயை என்ற இனத்தைச் சார்ந்த சிப்ரினிட் என்ற குடும்ப மீன் ஆகும். இதனை துருக்கி நாட்டில் மருத்துவ மீன் (Doctor fish) என்று அழைக்கிறார்கள். இவற்றில் மொத்தமாக 120 வகைகள் உள்ளன. இந்தியாவில் கேரளா மாநிலத்தில் கொல்லம் மாவட்டம் தென்மலை என்ற இடத்தில் பாயும் கல்லாடா ஆற்றில் இந்த மீன் காணப்படுகிறது.

## மேற்கோள்கள்

பகுப்பு:மீன்கள்
சாம்பல் நிற வாத்து

**சாம்பல் நிற வாத்து** (*Greylag goose*) எனும் இப்பறவை அனாடிட் (Anatidae) என்ற குடும்பத்தைச் சார்ந்த வாத்து ஆகும். இதன் தோகை சாம்பல் மற்றும் வெள்ளை நிறத்திலும், பாதம் தட்டையாகவும், இதன் அலகு ஆரஞ்சு நிறத்திலும் காணப்படுகிறது. பொதுவாக முதிர்ச்சியடைந்த பறவையின் எடை 3.3 கிலோகிராம் வரை இருக்கும். இவை குளிர்காலத்தைக் கழிக்க வடக்கே ஐரோப்பா பகுதியிலிருந்து தெற்கு நோக்கி பறந்து வருகிறது.

## விளக்கம்
இப்பறவை அதிக எடைகொண்டதாக உள்ளதால் சற்று தொலைவு தாழப்பறந்து பின்னரே மேலே எழும்பிப்பறக்கும் பழக்கம் கொண்டுள்ளது. இதன் பாதங்கள் தண்ணீரில் நீந்துவதற்கு தோதாக தட்டையாக உள்ளது. இவற்றின் இனப்பெருக்கம் கோடைக்காலத்தில் நடந்து முட்டை இட்டபின் இவற்றின் இறகுகள் உதிந்து மீண்டும் முளைக்க ஒரு மாத காலங்கள் எடுத்துக்கொள்கின்றன. இவை வலசைபோவதற்கு தேவையான ஆற்றலை சேமிப்பதற்காக சாப்பிட்டுக்கொண்டே இருக்கும் பழக்கத்தைக்கொண்டுள்ளது. இவை பெருங்கூட்டமாக வசித்தாலும் இறகுகள் உதிர்ந்திருக்கும் காலங்களில் அதிக அளவு வேட்டையாகப்படுகின்றன.
## படங்கள்

Image:Greylag goose (anser anser).JPG|வெள்ளை மூக்குடையது 
Image:Greylag Geese (Anser anser) in flight, Cley, Norfolk 1700.jpg|பறக்கும்போது
Ánsar común (Anser anser) en el Palacio de Nymphenburg, Múnich, Alemania08.JPG|ஓர் அம்சம் 
Image:Greylag_Goose_Grauwe_Gans.JPG|உள்நாட்டு வாத்து இனங்களுக்கும் *சாம்பல் நிற வாத்துக்கும்* உள்ள வேறுபாட்டை இதன் கழுத்தையும் பருமனையும் கொண்டு தெரிந்து கொள்ளமுடியும் 
Image:Graugans (Anser anser).jpg|தலைப்பகுதி 
File:Greylag Goose from the Crossley ID Guide Britain and Ireland.jpg|பல இனங்கள் 
File:Grågås (Anser-anser)-Ystad-2015.jpg|தண்ணீருக்குமேல் பறந்து செல்லும்போது. 
File:Anser anser MWNH 0955.JPG|முட்டைகள். ஜெர்மனியில் உள்ள உயிரியல் கூடத்தில்


## மேற்கோள்கள்

பகுப்பு:தீவாய்ப்பு கவலை குறைந்த இனங்கள்
பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:வாத்துகள்
பகுப்பு:ஐரோவாசியப் பறவைகள்
சூரிய மலர் இயக்கம்

**சூரிய மலர் இயக்கம்** (*Suriya-Mal Movement*, **சூரிய-மல் இயக்கம்**) என்பது பிரித்தானிய இலங்கையில் நினைவுகூரும் நாள் அன்று போரில் பங்கு கொண்ட இலங்கையரின் நலனுக்காக 1931 ஆம் ஆண்டில் பூவரசு (சிங்களத்தில் *சூரிய*) மலர்களை விற்பனை செய்வதற்காகத் தோற்றுவிக்கப்பட்ட ஓர் அமைப்பாகும். இவ்வியக்கம் பின்னர் ஏகாதிபத்திய எதிர்ப்பாகத் தோற்றம் பெற்றது. இவ்வியக்கம் 1934-35 இல் மலேரியா தொற்றுநோய்க் காலத்தில் நிவாரணப் பணிகளிலும் ஈடுபட்டிருந்தது.

## பின்னணி
நவம்பர் 11 நினைவுறுத்தும் நாளில் பிரித்தானிய முன்னாள் போர் வீரர்களின் நலனுக்காக பொப்பி விற்பனை செய்யப்பட்டு வந்தது. பெண்கள் பொப்பி மலர்களை விற்பனை செய்து அதன் மூலம் வரும் பணத்தை முன்னாள் போர் வீரர்களுக்கு வழங்கி வந்தனர். இலங்கையில் இருந்து பங்குபற்றிய போர் வீரர்களுக்கு சிறிய அளவு கொடுப்பனவுகளே வழங்கப்பட்டதாக தேசியவாதிகள் குறை கூறினர். 1931 ஆம் ஆண்டில் இலங்கையின் முன்னாள் போர் வீரர் ஏலியன் பெரேரா என்பவர் தனது முன்னாள் சகாக்களின் நலனுக்காக இந்நாளில் பூவரசு மலர்களை விற்பனை செய்ய ஆரம்பித்தார்.

அடுத்த ஆண்டில் கொழும்பு தெற்கு இளைஞர் அணி இவ்வியக்கத்தில் இணைந்து கொண்டது. 1933 நவம்பரில் இவர்கள் சூரிய மலர் இயக்கத்தை *அமைதியும் விடுதலையும்* என்ற தொனிப்பொருளுடன் ஆரம்பித்தனர். இலங்கையின் வீதிகளில் இளைஞர்களும் பெண்களும் சூரிய மலர்களை விற்பனை செய்தனர். டொரீன் யங் (எஸ். ஏ. விக்கிரமசிங்காவின் மனைவி), செலினா பெரேரா போன்ற பெண்கள் இவ்வியக்கத்தில் முக்கிய பங்காற்றினர். டொரீன் தலைவராகவும், டெரன்சு டி சில்வா, ரொபின் இரத்தினம் ஆகியோர் செயலாளர்களாகவும் தெரிவு செய்யப்பட்டனர். இரண்டாம் உலகப் போர் ஆரம்பமாகும் வரை இவர்கள் ஆண்டு தோறும் சூரிய மலர் விற்பனையை நடத்தி வந்தனர். "ஒவ்வொரு சூரிய மலரும் ஏகாதிபத்தியம், பாசிசம், போர் ஆகியவற்றுக்கு எதிராகக் குரல் கொடுக்கும்" என்பதே இவ்வியக்கத்தின் இலக்காக இருந்தது. இவ்வியக்கத்தினரால் பெருமளவு பணம் திரட்ட முடியாவிட்டாலும், அன்றைய காலகட்டத்தில் ஏகாதிபத்தியத்திற்கு எதிராக இளைஞர்களைத் திரட்ட இவ்வியக்கம் வழிவகுத்தது.

## மலேரியாவும் வெள்ளமும்
1934 ஆம் ஆண்டில் இலங்கைத் தீவை பெரும் வறட்சி ஆட்கொண்டது. அரிசிக்குப் பெரும் தட்டுப்பாடு ஏற்பட்டது. அக்டோபர் முதல் பெரும் மழை, மற்றும் வெள்ளப் பெருக்கு ஏற்பட்டு 1934-35 இல் மலேரியா தொற்றுநோய் பரவ ஆரம்பித்தது. இரண்டே மாதங்களில் 10,000 இற்கும் அதிகமானோர் உயிரிழந்தனர். 1,000,000 பேர் வரை பாதிக்கப்பட்டனர். சூரிய மல் இயக்கத்தினர் நிவாரணப் பணிகளில் ஈடுபட்டனர். கிராமம் கிராமமாகச் சென்று பாதிக்கப்பட்டவர்களுக்கு மருந்து மற்றும் உணவுப் பொருட்களைக் கொடுத்தனர்.

## மேற்கோள்கள்

பகுப்பு:இலங்கை அரசியல்
1965 தன்பாத் நிலக்கரிச் சுரங்கப் பேரழிவு

**1965 தன்பாத் நிலக்கரிச் சுரங்கப் பேரழிவு** *(1965 dhanbad coal mine disaster)* என்பது  இந்தியாவில் உள்ள சார்க்கண்ட் மாநிலத்தில் இருக்கும் தன்பாத் நிலக்கரி சுரங்கத்தில், 1965 ஆம் ஆண்டு மே மாதம் 28 அன்று ஏற்பட்ட ஒரு பேரழிவுச் சம்பவமாகும். அன்றைய தினத்தில் தன்பாத் அருகேயுள்ள தோரி சுரங்கத்தில் ஒரு வெடிவிபத்து நிகழ்ந்து, சுரங்கத்தில் பெரும் தீவிபத்து ஏற்பட்டது. கடுமையான இத்தீவிபத்து 268 சிறுவர்களை பலிகொண்டது. தோரி சுரங்கம் பெர்மோ என்ற கணக்கெடுப்பில் உள்ள ஊருக்கு அருகில் இருக்கிறது. அந்நேரத்தில் இச்சுரங்கம் ராம்கர் பண்ணையின் நிலக்கிழாருக்கு சொந்தமானதாக இருந்தது.

## மேற்கோள்கள்

பகுப்பு:இந்தியாவில் சுரங்க விபத்துகள்
பகுப்பு:சார்க்கண்டு
பகுப்பு:1965 விபத்துகள்
அம்மாபேட்டை ஊராட்சி ஒன்றியம்

**அம்மாபேட்டை ஊராட்சி ஒன்றியம்** (*Ammapettai block*) இந்தியாவிலுள்ள தமிழ்நாட்டின் தஞ்சாவூர் மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும்.

அம்மாபேட்டை  ஊராட்சி ஒன்றியத்தில் நாற்பத்து ஆறு ஊராட்சி மன்றங்களைக் கொண்டுள்ளது. பாபநாசம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் அம்மாபேட்டையில் இயங்குகிறது

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி,  அம்மாபேட்டை ஊராட்சி ஒன்றியத்தின் மொத்த மக்கள் தொகை 1,00,022 ஆகும். அதில் பட்டியல் இன மக்களின் தொகை 37,148 ஆக உள்ளது. பட்டியல் பழங்குடி மக்களின் தொகை 99 ஆக உள்ளது.

## ஊராட்சி மன்றங்கள்
அம்மாபேட்டை ஊராட்சி ஒன்றியத்தில் உள்ள  நாற்பத்து ஆறு ஊராட்சி மன்றங்களின் விவரம்; 

#அகரமான்குடி
#அருந்தவபுரம்
#அருமலைக்கோட்டை
#அன்னப்பான்பேட்டை
#ஆலங்குடி
#இடையிருப்பு
#இராராமுத்திரகோட்டை
#இரும்புதலை
#உக்காடை
#எடவாக்குடி
#ஒம்பாத்துவேலி
#கதிர்நத்தம்
#கம்பார்நத்தம்
#கருப்பமுதலையார்கோட்டை
#கலஞ்சேரி
#காவலூர்
#கீழகோயில்பத்து
#குமிலாகுடி
#கொத்தங்குடி
#கோவாதகுடி
#சாலியமங்கலம்
#சிறுமாக்கநல்லூர்
#சுரைக்காயூர்
#சுலியக்கோட்டை
#திருக்கருக்காவூர்
#திருபுவனம்
#திருவைய்யாத்துக்குடி
#தேவராயன்பேட்டை
#நல்லவன்னியன்குடிகாடு
#நெடுவாசல்
#நெய்குன்னம்
#நெல்லிதோப்பு
#பள்ளியூர்
#புலவர்நத்தம்
#புலியக்குடி
#பூண்டி
#பெருமாக்கநல்லூர்
#மக்கிமலை
#மேலகாலக்குடி
#மேலசெம்மன்குடி
#வடக்கு மாங்குடி
#வடபாதி
#விழுதியூர்
#வேம்புக்குடி
#வைய்யாசேரி
#ஜென்பகாபுரம்

## இதனையும் காண்க
* தமிழக ஊராட்சி ஒன்றியங்கள்
* தமிழ்நாடு ஊரக வளர்ச்சி மற்றும் ஊராட்சித் துறை
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


## வெளி இணைப்புகள்
* தஞ்சாவூர் மாவட்டத்தின் 14  ஊராட்சி ஒன்றியங்களின் வரைபடம் 

பகுப்பு:தஞ்சாவூர் மாவட்ட ஊராட்சி ஒன்றியங்கள்
பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
1,3-பென்சோயிருவாக்சோல்

**1,3-பென்சோயிருவாக்சோல்** (*1,3-Benzodioxole*, **1,3-பென்சோடையாக்சோல்**) என்பது C6H4O2CH2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச் சேர்மம் 1,2-மெத்திலீனீராக்சிபென்சீன் என்றும் அழைக்கப்படுகிறது. நிறமற்ற இந்நீர்மச் சேர்மம் பென்சீன் வழிப்பொருள் என வகைப்படுத்தப்படுகிறது. தவிர மெத்திலீனீராக்சி வேதி வினைக்குழுவைக் கொண்டுள்ள ஒரு பல்லின வளையச் சேர்மம் எனவும் வகைப்படுத்தப்படுகிறது.

பென்சோயிருவாக்சால் சேர்மம்  குறிப்பாக அதிக  முக்கியத்துவம் பெறவில்லை என்றாலும், மெத்திலீனீராக்சி பீனைல் குழுவைப் பெற்றுள்ள பல சேர்மங்கள் உயிரிமுனைப்பு கொண்டவையாக உள்ளன. இதனால் மருந்து வகைப் பொருட்களிலும் தீங்குயிரி கொல்லிகளிலும் இவற்றைக் காணமுடிகிறது

## தயாரிப்பு

கேட்டகாலுடன் இருபதிலீடு செயப்பட்ட ஆலோமீத்தேன்களைச் சேர்த்து தொகுப்பு முறையில் 1,3-பென்சோயிருவாக்சோலைத் தயாரிக்கலாம் 

## மேற்கோள்கள்

பகுப்பு:பல்லின வளையச் சேர்மங்கள்
கே. பி. பி. சாமி

**கே. பி. பி. சாமி** (*K. P. P. Samy*, சூலை 1, 1962 - பிப்ரவரி 26, 2020) என்பவர் தி.மு.க வைச் சேர்ந்த அரசியல்வாதியும், முன்னாள் சட்டமன்ற உறுப்பினரும் ஆவார். இவர் 2006 மற்றும் 2016 ஆம் ஆண்டுகளில் நடைபெற்ற சட்டமன்றத் தேர்தல்களில், திருவொற்றியூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திமுகவில் மீனவரணி மாநில செயலாளராகவும் மற்றும் தமிழக முன்னாள் மீன்வளத்துறை அமைச்சராகவும் இருந்தார். இவர் சென்னையில் 1 சூலை 1962 அன்று பிறத்தார். இவர் பத்தாம் வகுப்புவரை படித்துள்ளார். 

## இறப்பு
கே. பி. பி. சாமி 26 பிப்ரவரி 2020 அன்று உடல் நலக்குறைவால் காலமானார்.

## மேற்கோள்கள்

பகுப்பு:தமிழக முன்னாள் அமைச்சர்கள்
பகுப்பு:சென்னை அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:1962 பிறப்புகள்
பகுப்பு:2020 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:சென்னை மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
எஸ். பி. சற்குணா பாண்டியன்

**சர்குண பாண்டியன் (Sarguna Pandian)** என்பவர் ஒரு தமிழக பெண் அரசியல்வாதியாவார்.தேனி மாவட்டம் சின்னமனூரைச் சேர்ந்தவர் சற்குணபாண்டியன். திமுக மேடைகளில் இளம் பேச்சாளராக அறிமுகமானார்.இவர் தி.மு.கவின் துணைப் பொதுச்செயலாளராக இருந்தவர். இவர் சமூகநலத்துறை அமைச்சராக 1996 தேர்தலுக்குப்பின்
அமைந்த புதிய அரசில் இருந்தார். இவர் தி.மு.க. சார்பில் தமிழ சட்டமன்றத்துக்கு இராதாகிருஷ்ணன் நகர் தொகுதியில் இருந்து 1989, மற்றும் 1996 ஆண்டு தேர்தல்களில் தேர்ந்தெடுக்கப்பட்டார்.
## வகித்த பொறுப்புகள்
திமுகவில் மகளிர் அணி துணை செயலாளர், மாநில செயலாளர், தலைமை செயற்குழு உறுப்பினர் போன்ற பொறுப்புகளை வகித்தார். மகளிர் ஆணையத்தின் தலைவராகவும், பொறுப்பு வகித்த அவர் இறக்கும் வரை துணை பொதுச்செயலாளராக இருந்தார்.

## இறப்பு
இதய அறுவை சிகிச்சை செய்த அவர் கடந்த சில மாதங்களாக சிறுநீரக கோளாறால் அவதிப்பட்டு வந்தார். இந்நிலையில் 13 ஆகத்து 2016 அன்று அதிகாலை 3.30 மணியளவில் சற்குணபாண்டியன் காலமானார்.

## மேற்கோள்கள்

பகுப்பு:2016 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:சென்னை அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
என். செல்வராஜ்

**என். செல்வராஜ்** (*N. Selvaraj*, இறப்பு: 26 மார்ச் 2019 ) என்பவர் தமிழக அரசியல்வாதி ஆவார். இவர் தமிழக  முன்னாள் அமைச்சரும், திருச்சி மாவட்ட தி.மு.க மாவட்ட செயலாளராக இருந்தவரும் ஆவார்.

## வாழ்க்கைக் குறிப்பு
இவர் பெரம்பலூர் மாவட்டம் துறைமங்கலத்தில் 5 மே 1944 அன்று நடராசன் என்பவருக்கு மகனாகப் பிறந்தார். இவர் பொறியியல் கல்வி கற்று பொறியாளராக தொழில் செய்தவர்.
இவர் 1980இல் நடந்த மக்களவைத் தேர்தலில் திருச்சிராப்பள்ளி மக்களவைத் தொகுதியில் திமுக சார்பில் போட்டியிட்டு வெற்றிபெற்றார். 1987 முதல் 1993வரை ஒருங்கிணைந்த திருச்சி மாவட்ட திமுக செயலாளராக இருந்தார்.  1994 ஆம் ஆண்டு ஆண்டில் வைகோவால் மறுமலர்ச்சி திராவிட முன்னேற்றக் கழகம் துவக்கப்பட்டபோது அவருடன் சென்றார்.

1996இல் மீண்டும் திமுகவில் இணைந்த இவர் தி.மு.க சார்பில் 2006 ஆம் ஆண்டு முசிறி சட்டமன்றத் தொகுதியில் போட்டியிட்டு அ. தி. மு.க. வேட்பாளரான பூனாட்சியை 10,927 வாக்குகளில் தோற்கடித்தார். தி.மு.க. அமைச்சரவையில் வனத்துறை அமைச்சராக நியமிக்கப்பட்டு 2006 முதல் 2011 வரை பதவி வகித்தார். பிறகு 2011 சட்டமன்றத் தேர்தலில் மண்ணச்சநல்லூர் தொகுதியில் போட்டியிட்டு தோல்வியடைந்தார். 2016 சட்டமன்றத் தேர்தலின்போது இவர் மீண்டும் மண்ணச்ச நல்லூர் தொகுதியில் திமுக சார்பில் போட்டியிட விரும்பினார் ஆனால் இவருக்கு அந்த வாய்ப்பு வழங்கப்படவில்லை. இதனால் அதிமுகவில் இணைந்தார்.

## இறப்பு
மூளைப் புற்றுநோயால் பாதிக்கப்பட்ட இவர் மார்ச் 26, 2019 அன்று திருச்சியில் காலமானார்.

## மேற்கோள்கள்

பகுப்பு:1944 பிறப்புகள்
பகுப்பு:7வது மக்களவை உறுப்பினர்கள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:திருச்சி மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2019 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
1801 ஏப்ரல் 13 சூரிய கிரகணம்

**1801 , ஏப்ரல் 13 சூரிய கிரகணம்** *(solar eclipse April 13 1801)* என்பது ஒரு பகுதியாக நிகழ்ந்த சூரிய கிரகணம் ஆகும். உருசியா, வடக்கு ஐரோப்பா மற்றும் கிரீன்லாந்து  முதலிய இடங்களில் இச்சூரிய கிரகணத்தைக் காணமுடிந்தது.

## மேற்கோள்கள்

## இவற்றையும் காண்க
* 19 ஆம் நூற்றாண்டின் சூரிய கிரகணங்களின் பட்டியல்

## புற இணைப்புகள்
* Google interactive maps
* Solar eclipse data

பகுப்பு:சூரிய கிரகணங்கள்
பகுப்பு:1801 நிகழ்வுகள்
அமலெந்து டே

**அமலெந்து டே** (*Amalendu De*, 1929 - 16 மே 2014)  என்பவர் வரலாற்றாசிரியர் ஆவார். ஜாதவ்பூர் பல்கலைக்கழக குருநானக் பேராசிரியராக இருந்தவர். வாணாளில் பெரும்பகுதியை  ஜாதவ்பூர்  பல்கலைக் கழக ஆசிரியராகப் பணியில் கழித்த அமலெந்து டே இந்திய விடுதலைப் போராட்ட வரலாற்று ஆய்வில் வல்லுநராகக் கருதப்படுகிறார். கொல்கத்தா ஆசியாட்டிக் சொசைட்டியின் தலைவராகவும்  இருந்தார்.

## வாழ்க்கைக்குறிப்பு

தற்போதைய வங்காளதேசத்தில் உள்ள மதரிபூர்  என்னும் ஊரில் பிறந்தவர்  அமலெந்து டே.  நசீமா பானு என்னும் முசுலிம் பெண்ணைத் திருமணம் செய்து கொண்டார்.

## நூல் ஆக்கம்

மதத்தின் அடிப்படையில் இந்தியா பிளவுண்டதைக் கண்டு வருந்தினார் . இந்திய சீன நட்புறவு வளர்ந்து தழைக்க வேண்டும் என்னும் கருத்தை வலியுறுத்தினார். இந்தியாவும் சீனாவும் இணக்கத்துடன் இருந்தால்  உலக அமைதிக்கு வழி வகுக்க முடியும் 
1938இல்  இந்திய மருத்துவக் குழு சீனப் பயணம் செய்தது குறித்து ஒரு நூல் எழுதினார். 19 ஆம் நூற்றாண்டில் வங்கத்தில்  இருந்த பிரிவினைவாதம், அதன் மூலக் காரணம், அந்தக் காலகட்டத்தில் வங்காளத்தில் நிலவிய அறிவார்ந்த நிலைமை ஆகியவற்றைப் பற்றி ஒரு நூல் எழுதினார்.  இந்திய விடுதலைப் போராட்டத்தில்  அனுசீலன் சமிதி என்னும் அமைப்பின் பங்களிப்புக் குறித்தும் எழுதினார்.

## பதவிகளும் பொறுப்புகளும்

இந்திய சீன நட்புறவுக் கழக பொதுச் செயலாளராகவும் துவாரகநாத் கோட்னிஸ் நினைவுக் குழுவின் தலைவராகவும் ஆனார்.
1982 இல் அலிகாரில் நிகழ்ந்த இந்திய வரலாற்றுப் பேராயத்தின் தலைவராகத் தேர்ந்தெடுக்கப்பட்டார். 
கொல்கத்தா பல்கலைக் கழக தேசிய ஒருமைப்பாட்டு மையம், தாரா சிக்கோ ராம்மோகன் சொசைட்டி  ஆகிய  அமைப்புகளின் வாயிலாக  மத  நல்லிணக்கத்தையும் நாட்டு ஒருமைப்பாட்டையும் வலியுறுத்தி நூல்கள் எழுதினார்.

## மறைவு
மே 16, 2014 அன்று தனது 85ஆவது அகவையில் மரணமடைந்தார். இவருடைய விருப்பப்படி இவர் மறைவுக்குப்பின் இவரது உடல் கொல்கத்தாவில் உள்ள  ஆர்.ஜி.கர் மருத்துவக்கல்லூரி மருத்துவமனைக்கு கொடை  அளிக்கப்பட்டது.

## உசாத்துணை
*Introduction to the early correspondence of the Asiatic Society (1766-1835)

## மேற்கோள்கள்

பகுப்பு:இந்திய வரலாற்றாளர்கள்
பகுப்பு:1929 பிறப்புகள்
பகுப்பு:2014 இறப்புகள்
காஞ்சிபுரம் அமரேசுவரர் கோயில்

**காஞ்சிபுரம் அமரேசுவரர் கோயில் (அமரேஸ்வரம்)** என்று அறியப்படும் இக்கோயில்  காஞ்சிபுரத்திலுள்ள சிவக் கோயில்களில்  ஒன்றாகும். அக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.

## இறைவர், வழிபட்டோர்
* இறைவர் திருப்பெயர்: அமரேசுவரர்.
* வழிபட்டோர்:  தேவர்கள்

## தல வரலாறு
அசுரர்களை வென்ற தேவர்கள், தங்களால்தான் அசுரர்களை வெல்ல முடிந்தது என்றெண்ணி ஒவ்வொருவரும் செருக்குற்றிருந்தனர். அச்செருக்கினை ஒடுக்க எண்ணிய இறைவனார், அவ்வேளையில் யட்சனாக வந்து தேவசபையில் துரும்பு ஒன்றை நிறுத்தி "இதை வெட்டுபவனே அசுரர்களை வென்ற வீரனாவான்" என்றுரைத்தார் இந்திரன், திருமால், பிரமன் உள்ளிட்ட தேவர்கள் அனைவரும் அத்துரும்பினை வெட்ட முயன்று முடியாமல் சோர்வுற்று ஓய்ந்தனர், அப்போது அச்சபையில் அவர்கள் முன் உமாதேவியார் தோன்றி, இங்கு வந்து இத்துரும்பினை நட்டவர் இறைவரே என்றுணர்த்தி செருக்கு நீங்கிச் சிவபெருமானை வழிபடுமாறு கூறி மறைந்தார் அவ்வாறே தேவர்கள் அனைவரும் காஞ்சிக்கு வந்து சிவபெருமானை வழிபட்டு பேறு பெற்றனர். அவ்வாறான வரலாறுடைய தேவர்கள் வழிப்பட்ட தலமே **அமரேஸ்வரம்** ஆகும்.

## தல விளக்கம்
அமரேசம் (அமரேசுவரர்) தல விளக்கமாவது, தேவரும் அசுரரும் பலயுகம் பொருது வெற்றி தோல்வி காணாராயினர். போர் முற்றுப்பெற உமையம்மையார் விரும்பச் சிவபிரானார் சிறிது ஆற்றலை அசுரரிடத்து வைத்துத் திருமால் முதலியோரைத் தோல்வியுறச் செய்தனர். பின்பு அம்மையார் கருத்தாகத் தேவரை வெற்றிகொளச் செய்தனர். வெற்றிக்குக் காரணம் தான் தாமென மயங்கிச் செருக்கிய திருமால், பிரமன், இந்திரன், முதலானோர் முன்பு யட்சனாக வந்தபெருமானார், துரும்பை நிறுத்தி இதனை எறிய வல்லவர் வென்றவர் ஆவர் எனத் தனித்தனி முயன்று இயலாமையின் நாணிய அத்தேவர் முன்னின்றும் மறைந்தனர். திகைக்கும் தேவர்முன் உமையம்மையார் தோன்ற யாவரும் துதி செய்தனர்.

‘சிவனருளின்றித் துரும்பையும் அசைக்கமுடியாத நீவிர் தற்போகத்தினால் எழுந்தருளியிருந்த பெருமானைக் காணீர் ஆயினீர். எப்பொருளின் கண்ணும் விளங்கும் எவ்வகை ஆற்றலும் அவனருளிய ஆற்றலே என்னும் உண்மையை மறந்து தருக்கிய நீங்கள் பிழைதீரக் காஞ்சியிற் சிவபூசனை புரிமின்’ என அருளி மறைந்தனர். அம்மையார் அருளியவாறு காஞ்சியில் திரிதசர் ஆயதேவர் ‘திரிதசேச’ரைத் தாபித்துப் பூசித்துப் பெருவலி பெற்றனர். இக்கோயில் பெரிய காஞ்சிபுரம் அமரேசர் கோயில் தெருவில் உள்ளது.

## அமைவிடம்
இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரம் காஞ்சிபுரத்தின் ஒரு பகுதியான, சிவகாஞ்சி என்றழைக்கப்படும் பெரிய காஞ்சிபுரத்தின் மேலாண்ட இராசவீதி எனும், மேற்கு இராஜவீதியில் கொல்லாசத்திரம் தெருவிற்கு எதிர்புறத்தில் உள்ள ஒத்தவாடை தெருவில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கே ½ கிலோமீட்டர் தொலைவில் இக்கோயில் அமைந்துள்ளது.

## மேற்கோள்கள்

## புற இணைப்புகள்
* காஞ்சிபுரம் கோயில்களின் சாலைகள் வரைபடம்.
* தினமலர் - காஞ்சி அமரேஸ்வரர் கோவில் மாசிமக மண்டகப்படி திருவிழா

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
மகாமகம் சிறப்பு மலர் 2004 (நூல்)

**மகாமகம் சிறப்பு மலர் 2004**, 2004 மகாமகத்தின்போது தமிழக அரசு வெளியிட்ட நூலாகும்.  

## அமைப்பு
இந்நூல் அருளாளர்களின் ஆசியுரைகளுடனும், 40க்கும் மேற்பட்ட சிற்பம், ஓவியம், கட்டடம், இசை, இலக்கியம், கல்வெட்டு, புராணம் என்ற பல கூறுகளில் அமைந்த கட்டுரைகளைக் கொண்டுள்ளது. மகாமகம், குடந்தையில் சூரியன் வழிபாடு, பழையாறைத் திருக்கோயில்கள், குடந்தைக் கீழ்க்கோட்டம், 
ஏட்டுச்சுவடிகளில் குடந்தைப்புராணம், கலம்காரி ஓவியங்கள், கும்பேசர் குறவஞ்சி உள்ளிட்ட பல தலைப்புகளில் கட்டுரைகள் காணப்படுகின்றன. 

## உசாத்துணை
'மகாமகம் சிறப்பு மலர் 2004', நூல், (2004; தமிழ்நாடு அரசு)

## இவற்றையும் பார்க்க
* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

## மேற்கோள்கள்


பகுப்பு:2004 தமிழ் நூல்கள்
மகாமகம் மலர் 1992 (நூல்)

**மகாமகம் மலர் 1992**, 1992 மகாமகத்தின்போது தமிழக அரசு வெளியிட்ட நூலாகும்.  

## அமைப்பு
இந்நூல் அருளாளர்களின் ஆசியுரைகள், வாழ்த்துச்செய்திகள் மற்றும் பதிப்புரையுடன் உள்ளது. இந்நூலில் சுமார் 40 கட்டுரைகள் அடங்கியுள்ளன. தஞ்சாவூர் மாவட்டத்தில் உள்ள தேவாரப்பாடல் பெற்ற சைவத்தலங்கள், வைணவத்தலங்கள், கும்பகோணம், மகாமகம், கோயில் அமைப்பு, மடங்கள், செப்புத்திருமேனி, கோவிந்த தீட்சிதர் உள்ளிட்ட பல தலைப்புகளில் கட்டுரைகள் காணப்படுகின்றன. 

## உசாத்துணை
'மகாமகம் மலர் 1992', நூல், (1992; தமிழ்நாடு அரசு)

## இவற்றையும் பார்க்க
* மகாமகம்
* கும்பகோணம் மகாமக குளம்
* மகாமகக்குளக் கோயில்கள்

## மேற்கோள்கள்


பகுப்பு:1992 தமிழ் நூல்கள்
இசுடெல்லா மேரிக் கல்லூரி

**இசுடெல்லா மேரிக் கல்லூரி** ஸ்டெல்லா மாரிஸ்)((*Stella Maris College*, மாற்று ஒலிப்பு:**ஸ்டெல்லா மேரிக் கல்லூரி**)  தமிழ் நாட்டின் சென்னையில் அமைந்துள்ள பெண்களுக்கான கத்தோலிக்க உயர்கல்வி நிறுவனமாகும்.
இது  சென்னைப் பல்கலைக்கழகத்துடன் இணைந்துள்ள தன்னாட்சி பெற்ற கல்லூரியாகும். இங்கு குறைந்தளவில் தங்குவசதி ஏற்படுத்தப்பட்டுள்ளது. மரியாளின் பிரான்சிசுகன்(ஃப்ரான்சிஸ்கன்)  மறைபரப்புச் சபையினால் (Society of the Franciscan Missionaries of Mary) நிர்வகிக்கப்படும் இந்தக் கல்லூரி ஒரு சிறுபான்மையினர் நிறுவனமாக அங்கீகரிக்கப்பட்டுள்ளது. கிறித்தவச் சூழலில், குறிப்பாக கத்தோலிக்கச் சமூகத்தினருக்கு பல்கலைக்கழக கல்வி வழங்கும் நோக்குடன் துவங்கப்பட்டது. கல்லூரிகளையும் பல்கலைக்கழகங்களையும் தர அங்கீகாரம் செய்வதற்காக பல்கலைக்கழக மானியக் குழுவினால் அமைக்கப்பட்ட அமைப்பான *நாக்* இக்கல்லூரிக்கு "ஏ" தரநிலை தந்துள்ளது.

## வரலாறு
ஆகத்து 15, 1947இல் சிறிய ஒருமாடிக் கட்டிடத்தில் 32 மாணவிகளுடன் இக்கல்லூரி துவங்கப்பட்டது; தற்போது இக்கல்லூரியில் பெரிய கட்டிடங்களில் 3000 மாணவிகள் பயில்கின்றனர். இக்கல்லூரி சென்னையிலுள்ள கதீட்ரல் சாலையில் அமைந்துள்ளது.

1987இல் இக்கல்லூரிக்கு தன்னாட்சி வழங்கப்பட்டது; 13 பட்டப் படிப்புகளும் 10 பட்ட மேற்படிப்புகளும் வழங்கப்படுகின்றன. எம்.பில், முனைவர் பட்டம், மற்றும் பட்டமேற்படிப்பு பட்டய படிப்புகளும் கற்பிக்கப்படுகின்றன.

## குறிப்பிடத்தக்க முன்னாள் மாணவிகள்
* ஜி. திலகவதி இந்தியக் காவல் பணி.
* மாலினி பார்த்தசாரதி, ஆசிரியர், தி இந்து நாளிதழ்.
* பிரீத்தா ரெட்டி, செயல் துணை அவைத்தலைவர், அப்பல்லோ மருத்துவமனைகள் நிறுவனம்.
* சமந்தா ருத் பிரபு, இந்திய நடிகை
* ரமா ரவி, கருநாடக இசைக் கலைஞர்
* புஷ்பலதா கந்தசாமி, முதன்மை செயல் அதிகாரி, கவிதாலயா தயாரிப்பு நிறுவனம்
* ஜயந்தி இரவி,இ.ஆ.ப.
* முனைவர். கல்பனா கோபாலன்,இ.ஆ.ப..
* பத்மா சுப்ரமணியம், பரதநாட்டிய நடனக் கலைஞர்.
* சுவேதா மோகன், திரையிசைப் பாடகி.
* அலர்மேல் வள்ளி, செவ்வியல் நடனக் கலைஞர்
* லேகா வாசிங்டன், நடிகை

## மேற்சான்றுகள்

## வெளி இணைப்புகள்
* ஸ்டெல்லா மேரிசு கல்லூரி வலைத்தளம்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
உஷாபூர்

**உஷாபூர்**, இந்திய மாநிலமான அசாமின் திப்ருகர் மாவட்டத்தில் உள்ள கிராமம். இந்த ஊரின் கிழக்கில் கரீயாபாம், மேற்கில் புடிதிஹிம், வடக்கில் பதுமனி, ரூபஹீ ஆகியனவும் தெற்கில் டிபாம் எனும் ஊரும் அமைந்துள்ளன. இந்தக் கிராமம் நாகர்ஹட்டியா வட்டத்துக்கு உட்பட்டது.

## போக்குவரத்து
நாகர்ஹட்டியாவில் இருந்து பேருந்துகள் இயக்கப்படுகின்றன.

## அரசியல்
இந்தக் கிராமம் நாகர்ஹட்டியா சட்டமன்றத் தொகுதிக்கும், டிப்ருகட் மக்களவைத் தொகுதிக்கும் உட்பட்டது.

## சான்றுகள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:டிப்ருகட் மாவட்டம்
ஆஸ்திரேலிய தேசிய நூலகம்

**ஆஸ்திரேலிய தேசிய நூலகம்**, ஆத்திரேலியாவில் உள்ள பெரிய நூலகம். ஆஸ்திரேலியாவுடன் தொடர்புடைய நூல்களை சேகரித்து வைப்பதற்காக, தேசிய நூலக சட்டம் என்ற சட்டத்தின் அடிப்படையில் உருவாக்கப்பட்டது. 2012–2013ஆம் ஆண்டுவாக்கில், இந்த நூலகத்தில் 6,496,772 நூல்களும், 15,506 மீட்டர் நீளமுள்ள ஓலைச்சுவடிகளும் இருந்தன.

## நூல்கள்
இங்குள்ள நூல்களில் 92.1% நூல்களைப் பற்றிய விவரங்களை நூலகத்தின் இணையதளத்தின் வாயிலாக பார்வையிடலாம்.

இவற்றில் 174,000 நூல்கள் மின்மயமாக்கப்பட்டுள்ளன.

## சான்றுகள்

## இணைப்புகள்

* ஆஸ்திரேலிய தேசிய நூலகத்தின் தளம்
* நூலகத்திலுள்ள நூல்களின் விவரங்கள்

பகுப்பு:ஆஸ்திரேலியாவில் உள்ள நூலகங்கள்
பகுப்பு:தேசிய நூலகங்கள்
சுப. தங்கவேலன்

**சுப தங்கவேலன் (Suba Thangavelan)** என்பவர் ஒரு தமிழக அரசியல்வாதி மற்றும் முன்னாள் வீட்டுவசதித் துறை அமைச்சராவார். இவர் 2011 - 2016 தமிழக சட்டமன்றத்தின் திருவாடானை தொகுதிக்குரிய உறுப்பினர்.

இவர் தமிழக சட்டமன்றத்துக்கு தி.மு.க. சார்பில் கடலாடி தொகுதியில் இருந்து 1996 மற்றும் 2006 ஆகிய ஆண்டுகளில் தேர்ந்தெடுக்கப்பட்டார். இவர் தி.மு.க.வில் மாவட்ட செயலாளராக உள்ளார்.

## வாழ்க்கைக் குறிப்பு
இவர் தனியப்புலி பி. கொடிக்குளத்தில் 31-மார்ச்-1936 அன்று பிறந்தவர். இவர் பத்தாம்வகுப்புவரை படித்தவர்.

## மேற்கோள்கள்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:இராமநாதபுரம் மாவட்ட மக்கள்
பகுப்பு:1936 பிறப்புகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
அமோனியம் ஆர்சனேட்டு

**அமோனியம் ஆர்சனேட்டு** *(Ammonium arsenate)* என்பது (NH4)3 AsO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் ஆர்சனிக் அமிலக் கரைசலுடன் அமோனியா சேர்த்து சூடுபடுத்துவதன் மூலம் முதலில் நிறமற்ற படிகங்களான முந்நீரேற்று வடிவம் வீழ்படிவாக்கப்படுகிறது. மேலும் இதை சூடாக்குவதன் வாயிலாக அமோனியம் வெளிவிடப்பட்டு அமோனியம் ஆர்சனேட்டு தயாரிக்கப்படுகிறது.

மற்ற ஆர்சனிக் சேர்மங்களைப் போலவே இதுவும் மனிதர்களுக்கு புற்றுநோய் உண்டாக்கும் சேர்மம் என்ற வகைப்பாட்டில் வைக்கப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:ஆர்சனேட்டுகள்
பகுப்பு:நைதரசன் சேர்மங்கள்